《一剪梅 梅花》
清代·宋琬

浅碧深红拥素裳。楚楚晨妆。淡淡残妆。霜姨雪姊伴昏黄。

月在回廊。影在回廊。

寂寞孤山处士庄。漠漠湖光。剪剪云光。思量谁将配孤芳。

风里兰香，篆里沉香。

作者简介：宋琬（1614～1674）清初著名诗人，清八大诗家之一。字玉叔，号荔裳，汉族，莱阳（今属山东）人。顺治四年进士，授户部主事，累迁永平兵仆道、宁绍台道。族子因宿憾，诬其与闻逆谋，下狱三年。久之得白，流寓吴、越间，寻起四川按察使。琬诗入杜、韩之室，与施闰章齐名，有南施北宋之目，又与严沆、施闰章、丁澎等合称为燕台七子，著有《安雅堂集》及《二乡亭词》。